
CONSILIUL JUDEŢEAN CĂLĂRAŞI 

HOTĂRÂRE
pentru modificarea Hotărârii nr. 234/2025 privind stabilirea preţurilor medii 
ale produselor agricole, în vederea calculării veniturilor anuale brute provenite 
din cedarea folosinţei bunurilor prin închiriere, concesiune sau arendare, pentru anul 2026

	     Consiliul Judeţean Călăraşi, întrunit în şedinţa ordinară din 30.06.2026,
	     Având în vedere:
 - raportul Direcţiei Economice, înregistrat sub nr. 10498 din 25.06.2026;
 - avizul Comisiei pentru Studii, Prognoze Economico-Sociale, Buget-Finanţe şi Administrarea Domeniului Public şi Privat al Judeţului;
 - adresa Direcţiei pentru Agricultură a Județului Călăraşi, nr. 3016 din 22.06.2026, înregistrată la Consiliul Judeţean Călăraşi sub nr. 10363 din 23.06.2026;
 - prevederile art. 61 lit. f), art. 84 alin. (5) şi (6) din Codul Fiscal, adoptat prin Legea nr. 227/2015, cu modificările şi completările ulterioare;
 - prevederile art. 6 alin. (4) din Normele metodologice pentru aplicarea prevederilor Ordonanței de urgență a Guvernului nr. 34/2013 privind organizarea, administrarea și exploatarea pajiștilor permanente și pentru modificarea și completarea Legii fondului funciar nr. 18/1991, aprobate prin Hotărârea Guvernului nr. 1064/2013, cu modificările şi completările ulterioare;
 - prevederile art. 173 alin. (1) lit. b) şi alin. (3) lit. c) din Ordonanta de urgenta a Guvernului nr. 57/2019 privind Codul administrativ, cu modificările şi completările ulterioare;
 În temeiul art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare,

HOTĂRĂŞTE:

Articol unic. – Se modifică art. 1 al Hotărârii nr. 234 din 18.12.2025 privind stabilirea preţurile medii ale produselor agricole în vederea calculării veniturilor anuale brute provenite din cedarea folosinţei bunurilor prin închiriere, concesiune sau arendare, pentru anul 2026, articol care va avea următorul cuprins:
„Art. 1. – Se aprobă preţurile medii ale produselor agricole în vederea calculării veniturilor anuale brute provenite din cedarea folosinţei bunurilor prin închiriere, concesiune sau arendare, pentru anul 2026, după cum urmează:
        a) grâu:                             0,80 lei/kg;
      b) porumb:                        0,85 lei/kg;
                        c) floarea soarelui:            1,87 lei/kg;
                        d) orz:                               0,77 lei/kg;
      e) rapită		         1,98 lei/kg;
                        f) masă verde pajiști:        0,10 lei/kg.”.

     Secretarul General al Judeţului, prin Compartimentul Cancelarie Consiliu și Editare Monitor Oficial, va comunica prezenta dispoziţie cu caracter normativ: Prefectului Judeţului Călăraşi, Preşedintelui Consiliului Judeţean Călăraşi, Direcției Economice, Direcției pentru Agricultură a Județului Călărași și Administrației Naționale a Finanțelor Publice a Județului Călărași.
   PREŞEDINTE,
ec. Vasile ILIUȚĂ                     		                                                  CONTRASEMNEAZĂ, 
                                                           SECRETARUL GENERAL AL JUDEŢULUI,
					                                                          Anca-Mirela ȘTEFĂNESCU


[bookmark: _GoBack]Nr. 157 	
Adoptată la Călăraşi,
Astăzi  30.06.2026,
   Redactată de: consilier,
   Marcela CONSTANTINESCU, in 5 exemplare.
